**Jegyzőkönyv**

2018. április 4. napján 9,00 órakor a az Önkormányzati Iroda Tanácskozó Termében megtartott rendkívüli nyilvános képviselő-testületi ülésről.

**Jelen vannak**: Németh Zsolt alpolgármester

Pongrácz Ernőné képviselő

Zsuppán Béla képviselő

**Igazoltan távol:** Mazzag Géza polgármester

Dr. Horváth Renáta igazgatási ügyintéző, jegyző megbízásából

A képviselő-testület ülésén 2 állampolgár megjelent.

**Németh Zsolt polgármester** köszöntötte a megjelenteket, ezt követően megállapította, hogy az ülés határozatképes, jelenlévő képviselők száma 3 fő.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Kistelepülési önkormányzatok alacsony összegű fejlesztéseinek támogatására benyújtott pályázat árajánlatainak megtárgyalása**

**Előadó: Németh Zsolt alpolgármester**

1. **Zárt ülés**

**Falugondnoki álláspályázatok elbírálása**

**Lakáscélú támogatás iránt benyújtott kérelmek megtárgyalása**

1. **Egyebek**

**Napirend tárgyalása:**

1. **Kistelepülési önkormányzatok alacsony összegű fejlesztéseinek támogatására benyújtott pályázatra beérkezett árajánlatok megtárgyalása**

**Előadó: Németh Zsolt alpolgármester**

**Németh Zsolt alpolgármester:** Ismertette a beérkezett árajánlatokat, elmondta, hogy a három ajánlat közül Szalai Ferencét találja kedvezőbbnek. Kérte a képviselőket mondják el véleményüket.

Kérdés, hozzászólás nem érkezett.

**Németh Zsolt alpolgármester:** Indítványozta a kistelepülési önkormányzatok alacsony összegű fejlesztéseinek támogatására benyújtott pályázatra Szalai Ferenc (8925 Bucsuszentlászló, Petőfi S. u. 55.) árajánlatának elfogadását bruttó 1.250.000. Ft értékben.

Kérdés, hozzászólás az előterjesztéssel kapcsolatban nem hangzott el, az **ülést levezető** **polgármester** a napirend tárgyalását lezárta, megállapította, hogy az ülés határozatképes, jelenlévő képviselők 3 fő, majd szavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 3 igen egyhangú szavazattal az alábbi határozatot hozta:

**Vasboldogasszony Község Önkormányzati Képviselő-testületének   
11/2018.(IV.4.) számú határozata**

Vasboldogasszony Község Önkormányzati Képviselő-testülete a kistelepülési önkormányzatok alacsony összegű fejlesztéseinek támogatására benyújtott pályázatra beérkezett három árajánlat közül Szalai Ferenc (8925 Bucsuszentlászló, Petőfi S. u. 55.) árajánlatát fogadja el bruttó 1.250.000. Ft értékben.

**Határidő**: **azonnal.**

**Felelős**: **Németh Zsolt alpolgármester**

Egyéb kérdés, bejelentés nem hangzott el, a polgármester a képviselő-testület nyilvános ülését 9,20 órakor bezárta.

**K.m.f.**

**Németh Zsolt Szita Gabriella  
 alpolgármester jegyző**